EL
9.6.2023
Επίσημη Εφημερίδα της Ευρωπαϊκής Ένωσης
L 149/67
Άρθρο 9 Μέτρα εκρίζωσης Στις προσβεβλημένες ζώνες, οι αρμόδιες αρχές λαμβάνουν όλα τα ακόλουθα μέτρα για την εκρίζωση του συγκεκριμένου επιβλαβούς οργανισμού: α) κατάλληλες επεξεργασίες για την προστασία από τον συγκεκριμένο επιβλαβή οργανισμό, σε όλα τα στάδια της ανάπτυξής του, για τις οποίες λαμβάνονται υπόψη η μεταναστευτική φύση των ενήλικων ατόμων του συγκεκριμένου επιβλαβούς οργανισμού, η κατανομή των φυτών-ξενιστών και οι διατροφικές συνήθειες των προνυμφών του· β) απαγόρευση της διακίνησης του ανώτερου στρώματος του εδάφους και των χρησιμοποιηθέντων καλλιεργητικών υποστρωμάτων εκτός της προσβεβλημένης ζώνης, παρεκτός εάν πληρούται μία από τις ακόλουθες προϋποθέσεις από τους εμπλεκόμενους επαγγελματίες, υπό την εποπτεία των αρμόδιων αρχών: i) το χώμα ή το καλλιεργητικό υπόστρωμα έχει υπαχθεί σε κατάλληλα μέτρα για την εκρίζωση του συγκεκριμένου επιβλαβούς οργανισμού και έχει μεταφερθεί εντός κλειστών οχημάτων διασφαλίζοντας ότι δεν είναι δυνατή η διασπορά του επιβλαβούς οργανισμού· ii) το χώμα ή το καλλιεργητικό υπόστρωμα έχει μεταφερθεί εντός κλειστών οχημάτων, διασφαλίζοντας ότι δεν είναι δυνατή η διασπορά του επιβλαβούς οργανισμού, και έχει θαφτεί βαθιά σε χώρο υγειονομικής ταφής.
Άρθρο 10 Εισαγωγή των συγκεκριμένων φυτών στην Ένωση 1.
Τα συγκεκριμένα φυτά, εκτός των φυτών των ειδών Chrysanthemum L., Dianthus L. και Pelargonium l’Hérit. ex Ait., επιτρέπεται να εισαχθούν στην Ένωση μόνον εάν πληρούται μία από τις ακόλουθες απαιτήσεις: α) προέρχονται από χώρα στην οποία δεν έχει εντοπιστεί ο επιβλαβής οργανισμός· β) προέρχονται από περιοχή απαλλαγμένη από τον συγκεκριμένο επιβλαβή οργανισμό, όπως διαπιστώθηκε από την αρμόδια εθνική υπηρεσία φυτοπροστασίας (NPPO), σύμφωνα με το διεθνές πρότυπο για τα φυτοϋγειονομικά μέτρα (ISPM) αριθ.
4· η ονομασία της εν λόγω περιοχής δηλώνεται στο πιστοποιητικό φυτοϋγείας, στο σημείο «Τόπος καταγωγής»· γ) πριν από την εξαγωγή, υποβλήθηκαν σε επίσημη επιθεώρηση και διαπιστώθηκε ότι είναι απαλλαγμένα από τον συγκεκριμένο επιβλαβή οργανισμό, και προέρχονται από μονάδα παραγωγής που συμμορφώνεται με τις ακόλουθες προϋποθέσεις: i)
έχει καταχωριστεί και εποπτεύεται από την εθνική υπηρεσία φυτοπροστασίας στη χώρα καταγωγής·
ii) διενεργήθηκαν επίσημες επιθεωρήσεις κατά τη διάρκεια των τριών τελευταίων μηνών πριν από την εξαγωγή και δεν εντοπίστηκε παρουσία του συγκεκριμένου επιβλαβούς οργανισμού στα συγκεκριμένα φυτά· iii) έχει φυσική απομόνωση από την εισαγωγή του συγκεκριμένου επιβλαβούς οργανισμού· iv) υπάρχουν στοιχεία που διασφαλίζουν την ιχνηλασιμότητα των συγκεκριμένων φυτών στη μονάδα παραγωγής κατά τη διάρκεια της διακίνησής τους πριν από την εξαγωγή· δ) πριν από την εξαγωγή τους, υποβλήθηκαν σε επίσημη επιθεώρηση και διαπιστώθηκε ότι είναι απαλλαγμένα από τον συγκεκριμένο επιβλαβή οργανισμό, και προέρχονται από μονάδα παραγωγής που συμμορφώνεται με τις ακόλουθες προϋποθέσεις: i)
έχει καταχωριστεί και εποπτεύεται από την εθνική υπηρεσία φυτοπροστασίας στη χώρα καταγωγής·
ii) διενεργήθηκαν επίσημες επιθεωρήσεις κατά τη διάρκεια των τριών τελευταίων μηνών πριν από την εξαγωγή, και δεν εντοπίστηκε παρουσία του συγκεκριμένου επιβλαβούς οργανισμού στα συγκεκριμένα φυτά· iii) τα συγκεκριμένα φυτά υποβλήθηκαν σε αποτελεσματική επεξεργασία για να διασφαλιστεί ότι είναι απαλλαγμένα από τον συγκεκριμένο επιβλαβή οργανισμό· iv) υπάρχουν στοιχεία που διασφαλίζουν την ιχνηλασιμότητα των συγκεκριμένων φυτών στη μονάδα παραγωγής κατά τη διάρκεια της διακίνησής τους πριν από την εξαγωγή· ε) έχουν υποβληθεί σε αποτελεσματική επεξεργασία μετά τη συγκομιδή για να εξασφαλιστεί ότι είναι απαλλαγμένα από τον συγκεκριμένο επιβλαβή οργανισμό, και η εν λόγω επεξεργασία αναγράφεται στο πιστοποιητικό φυτοϋγείας.